Potgooi - Nuus & Weer 28 Mei 2019 - NETRADIOSA
Potgooi – Nuus & Weer 28 Mei 2019
In die laaste 24 uur is 6 trokke landswyd aan die brand gesteek. Een bestuurder is kwaai angerand en sy been gebreek deur ses mans voor sy trik aan die brand gesteek is
Kort na die moord op twee jongmense wie se voertuig sonder diesel gaan staan het op die N12 naby Benoni is nog ‘n man vermoor in ‘n plakkerskamp naby die N12 brug in Benoni, oos van Johannesburg, Sondag aand
Mense in sommige dele van Bloemfontein kan hulle gereed maak vir wateronderbrekings vandag. Dit is weens ‘n klepvervanging by die Brandkop-reservoir. Die onderbreking is geskeduleer van agtuur vanoggend tot vieruur vanmiddag. Lae waterdruk sal voorkom in die woongebiede, Pellessier, Fauna- en Fichardtpark. ‘n Woordvoerder van die Mangaung-metro, Qondile Khedama, het inwoners, sakeondernemings, skole en verbruikers in die betrokke gebiede gevra om die nodige reëlings te tref, om water vooraf op te gaar vir kook en was. Die munisipaliteit het om verskoning gevra vir die ongerief.
‘n Tweede groot tornado het Dayton, Ohio getref met ‘n kwaai ramp tot gevolg aangesien die gebied dig bewoon is. Die Tornade beweeg Suid – Oos
Damvlakke in die Wes-Kaap het met 33 komma vyf persent gestyg, vergeleke met die 18 komma nege persent in dieselfde tyd verlede jaar. ‘n Woordvoerder vir die provinsiale Departement van Omgewingsake, James Brent-Styan, sê damme wat Kaapstad van water voorsien, staan tans op sowat 45 persent. Kapenaars word steeds versoek om water spaarsaam te gebruik.
Die ontsoutingsaanleg in Kaapstad se water toevoer uit die see word besoedel met Groenpunt se riool afval. Die seewater is na beraming 400% meer besoedel as wat in die tender dokumente gespesifiseer was. Bykomende toerusting moes geïnstalleer word om die water te suiwer voordat dit ontsout kon word, en dit teen ‘n verdere R7 miljoen uitgawe. Die proses van ontsouting vind nog steeds nie plaas nie weens kontraktuele geskille tussen die stadsraad van Kaapstad en die konstruksie maatskappy QFS. ’n Dispuut het ontstaan oor betalings wat gemaak moes word aan die maatskappy in beheer van die aanleg, en het tot hewige woordewisseling gelei, terwyl die munisipaliteit ook nie bereid was om van die ontsoute seewater aan te koop nie.
Die Minister van Veiligheid, Dipuo Letstatsi Duba, se spesiale adviseur is afgedank. Bob Mahlangu is die tweede adviseur wat die deur gewys is aangesien Gibson Njenje ‘n paar weke gelede geskors is. ‘n Forensiese verslag het getoon dat daar finansiële wanbestuur en selfs kriminaliteit by die agentskap plaasgevind het. Beide die twee “agente” is in 2005 geskors maar onder Jacob Zuma se bewind heraangestel. Meningsvormers het hulle kommer uitgespreek oor die metodes wat toegepas word in die aanstelling van mense in belangrik poste, en sê dit behoort gepaard te gaan met ’n deeglike ondersoek na die aansoekers se geskiedenis.
Die voorsitter van die Orania Beweging , Carel Boshoff , het bedank. Dit volg na verskeie klagtes teen Boshoff aanhangig gemaak is, onder andere vir die aankoop van ‘n Mercedes Benz motor en ‘n salaris verhoging van 45% deur homself toegeken. Die voertuig is intussen oorhandig aan die Orania Beweging. Hy gee egter drie ander redes aan vir sy bedanking nl. om plek te maak vir nuwe leiers, om sy eie persoonlike geleenthede te ontwikkel en die feit dat die struktuur van die Orania Beweging gaan verander. Talle Afrikaners het in die verlede gesê hulle weier om na die dorpie te gaan solank Boshoff in beheer is, en sy uittrede is allerweë gesien as ’n verrassing omdat die familie lank in beheer van die gebied was.
‘n Peiling het aan die lig gebring dat 5,3 miljoen Suid Afrikaners HIV-positief is.
Die kommissie van ondersoek na staatskaping sal getuienis aanhoor van Tshiamo Sedumedi namens MNS Prokureurs wanneer verrigtinge vanoggend in Johannesburg hervat word. Die regsfirma is gevra om ondersoek in te stel na Transnet se tender om duisend-64 diesel- en elektriese lokomotiewe te bou. Transnet het na bewering 19 miljard rand verloor nadat die kostes van die tender van 39-miljard na 54-miljard rand toegeneem het. Gister het die voormalige Transnet-werknemer, Gerhard van der Westhuizen getuig dat ‘n konsultasieagentskap, Homix, meer as 36 miljoen rand in konsultasiegeld betaal is vir die beweerde fasilitering van ‘n meesterdiensooreenkoms tussen Transnet en Neotel.
Warmbad – Gedeeltelik bewolk en koud in die oggend met ‘n Min 10 Max 23
Nelspruit – Gedeeltelik bewolk en koel in die oggend met ‘n Min 11 Max 25
Pretoria – Gedeeltelik bewolk en koel in die oggend met ‘n Min 15 Max 23
Johannesburg – Gedeeltelik bewolk en koel in die ogged met ‘n Min 13 Max 20
Vereeniging – Gedeeltelik bewolk en koel in die oggend met ‘n Min 13 Max 24
Rustenburg – Gedeeltelik bewolk en koel in die oggend met ‘n Min 12 Max 23
Bloemfontein – Gedeeltelik bewolk en koud in die oggend met ‘n Min 12 Max 20
Kimberley – Gedeeltelik bewolk en koel in die oggend met ‘n Min 14 Max 22
Durban – Gedeeltelik bewolk met matige tot swaar reënbuie met ‘n Min 19 Max 24
Oos-London – Gedeeltelik bewolk met matige tot swaar reënbuie met ‘n Min 18 Max 20
Upington – Gedeeltelik bewolk en koel in die oggend met ‘n Min 16 Max 26
Kaapstad – Gedeeltelik bewolk en koel in die oggend met ‘n Min 15 Max 20
Port Elizabeth – Gedeeltelik bewolk en koel in die oggend met ligte reënbuie ‘n Min 17 Max 18
Sutherland – Gedeeltelik bewolk en koud met ‘n Min 3 Max 14
Bio-Fit™(formerly known as Bio-Liposuction) is a weight-loss product with a combination of 10 powerful herbal extracts and phyto-nutrients that aid to:
11:00 – Digters en Skrywers forum met Cathy
16:00 – Woordkunsuurtjie met Corrie
Potgooi – Nuus & Weer 27 Mei 2019